Okresná prokuratúra Levice 
Šafárikova 7, 934 01 Levice 1 	

Sp. zn. : 2 Pv 284/12/4402	Levice, 8.6.2012
EEČ : 2-31-70-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1, odsek 3 písmeno b Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Levice
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
hoci mu z ustanovenia § 85 a nasl. Zákona o rodine č. 36/2005 Z. z. vyplýva povinnosť vyživovať svoje maloleté deti, a to XXXXX, narodeného XXXXX; XXXXX, narodenú XXXXX; XXXXX, narodenú XXXXX; XXXXX, narodenú XXXXX; XXXXX, narodeného XXXXX; XXXXX, narodenú XXXXX, všetci bytom XXXXX XXXXX, okres Levice, ktoré boli rozsudkom Okresného súdu v Leviciach, č.k.: XXXXX zo dňa XXXXX, právoplatnéhoXXXXX zverené do osobnej starostlivosti matky XXXXX, narodenej XXXXX, trvale bytom XXXXX XXXXX, pričom týmto rozsudkom bol súčasne ako otec maloletých detí zaviazaný prispievať výživné na každé jeho dieťa sumou po 30% zo sumy životného minima vždy do 15. dňa v mesiaci vopred k rukám matky, túto povinnosť si od XXXXX do XXXXX, kedy bol vzatý do väzby, riadne neplnil, čím mu na bežnom výživnom v uvedenom období vznikol dlh vo výške 624,- eur (4x 156,- eur na 6 detí)
lebo zanikla trestnosť činu
Odôvodnenie:
        Vyšetrovateľ Okresného riaditeľstva Policajného zboru, Odboru kriminálnej polície Levice (ďalej len „vyšetrovateľ PZ) uznesením sp. zn. XXXXX zo dňa XXXXX v zmysle § 199 odsek 1 Trestného poriadku začal trestné stíhanie a súčasne podľa § 206 odsek 1 Trestného poriadku XXXXX vzniesol obvinenie pre prečin zanedbania povinnej výživy podľa §  207 odsek 1, odsek 3  písmeno b/ Trestného zákona s poukazom na § 138 písmeno j/ Trestného zákona na skutkovom základe uvedenom v citovanom uznesení. 

         Dňa XXXXX predložil vyšetrovateľ PZ tunajšej okresnej prokuratúre návrh na zastavenie trestného stíhania v zmysle § 215 odsek 1 písmeno h/  Trestného poriadku s poukazom na § 86 písmeno a/ Trestného zákona.

         Preskúmaním na vec sa vzťahujúceho vyšetrovacieho spisu som zistil, že návrh vyšetrovateľa PZ na zastavenie trestného stíhania je opodstatnený.  

         Podľa § 215 odsek 1 písmeno h/ Trestného poriadku prokurátor zastaví trestné stíhanie, ak zanikla trestnosť činu. 

         V zmysle § 86 písmeno a/ Trestného zákona trestnosť zanedbania povinnej výživy zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

         Preskúmaním vyšetrovacieho spisu som zistil, že z výpovede poškodenej matky maloletých detí, XXXXX zo dňa XXXXX ako aj z potvrdenia o prevzatí omeškaného výživného zo dňa XXXXX vyplýva, že obvinený XXXXX si svoju vyživovaciu povinnosť splnil a svoj dlh za obdobie od XXXXX do XXXXX prostredníctvom svojej družky, XXXXX narodenej XXXXX vyplatil a teda v súčasnosti už nie je dlžný žiadnu čiastku na bežnom výživnom. Poškodená matka maloletých detí, XXXXX taktiež uviedla, že neplnenie vyživovacej povinnosti zo strany obvineného nemalo žiadne negatívne následky na zdravý vývoj detí, pričom súhlasí s tým, aby trestného stíhanie vedené voči obvinenému XXXXX bolo zastavené.   

         S poukazom na vyššie uvedené skutočnosti mám za to, že v danom prípade boli splnené podmienky podľa § 86 písmeno a/ Trestného zákona o účinnej ľútosti a preto som rozhodol tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Tomáš Jarábek
prokurátor